Arkivet ble ikke gjort kjent for FNs medlemmer slik hensikten hadde vært. Årsaken til dette var trolig den kalde krigen mellom øst og vest. Arkivet kom imidlertid igjen for dagen i 1980 da den amerikanske historikeren Michael Palumbo samlet materiale til en bok om den italienske fascismen. Tidligere henvendelser om adgang til arkivet var blitt avvist. Palumbo antok at Israel fikk de opplysningene de ba om fra arkivet, da Adolf Eichmann ble stilt for retten i 1960.